Държавен вестник, бр. 58, 2025 г., стр. 105

БРОЙ  58	
Д Ъ Р Ж А В Е Н  В Е С Т Н И К 	
СТР.  105  
(на палубата на кораба) с отбелязване в опи­
сите за поставяне на товарите в транспортно 
положение, таблицата за постовете, правилата 
и разпорежданията за характера на товарите, 
условията за превозването и сдаването им;
3. да приема от изпращача на товарите 
или от стария караул вагоните (корабните 
помещения, летателните апарати) по опис, 
като провери съответствието на номерата 
и броя на вагоните (корабните помещения, 
летателните апарати), посочени в описа; чрез 
външен преглед да провери: състоянието на 
вагоните (корабните помещения, летателните 
апарати), дали са затворени вратите, люкове­
те, бордовете; съответствието на пломбите с 
контролните знаци, определени от изпращача 
в таблицата за постовете, товарите, които се 
превозват на платформи и в открити вагони 
(на палубата на кораба, в кабините на летател­
ните апарати); да приема по броя на пакетите 
(бойната техника по брой), като провери чрез 
външен преглед състоянието, покриването, 
здравината на опаковката и закрепването на 
товарите;
4. да инструктира личния състав на караула 
за реда и особеностите на предстоящата охрана 
на товарите, както и за спазването на мерките 
за безопасност по време на движението;
5. да поставя часови съгласно таблицата за 
постовете и да определя реда за смяната им;
6. да усилва при необходимост охраната на 
транспорта по време на престоите на влака 
(кораба, летателния апарат);
7. да следи за спазването на определените 
правила за превозване на товарите;
8. да докладва на военните формирования 
за контрол на придвижването лично или по 
телефона (телекса, факса) за инцидентите, 
нарушаването на правилата за превозването, 
за задържанията по пътя, за необходимостта 
от получаване на продукти и средства за 
осветяване, за пристигането на транспорта в 
определения пункт и за сдаването на товарите 
на получателя;
9. да не допуска външни лица да пътуват 
в охраняваните вагони, на палубите, в кораб­
ните помещения, в кабините на летателните 
апарати, освен длъжностните лица от транс­
порта, когато имат разрешение от военните 
формирования за контрол на придвижването;
10. да допуска под наблюдение на часовия 
работниците от транспорта за преглед и ре­
монт на охраняваните вагони; на кораба – за 
преглед на корабните помещения, палубните 
механизми и закрепването на товарите; в лета­
телните апарати – за преглеждане на кабините, 
механизмите за закрепването на товарите; 
да проверява документите на получателя на 
товарите и да му сдава по опис (по пломбите 
на изпращача) вагоните (корабните помеще­
ния, кабините на летателните апарати) и под 
брой товарите, превозвани на платформи и 
в открити вагони (на палубите на кораба, в 
кабините на летателните апарати), а бойната 
и другата техника – по брой; един екземпляр 
от описа, подписан от получателя и заверен 
с печат, да задържа у себе си;
11. да следи при промени във влаковата 
композиция всички охранявани вагони да 
бъдат включени в нея;
12. да приема от транспортните работници 
по опис и срещу подпис (след превозването да 
сдава) подвижното военно оборудване;
13. да поддържа вагона (корабното помеще­
ние, кабината на летателен апарат) за караула 
в ред и чистота и да осигурява пожарната 
безопасност.
Чл. 535. При възникване на пожар, застра­
шаващ безопасността на движението (полета) 
или опазването на товарите, началникът на 
караула трябва да предприеме необходимите 
мерки за ликвидиране на пожара. Когато това 
не може да се направи със силите на караула и 
влаковата бригада (корабния екипаж, екипажа 
на летателния апарат), началникът на караула 
чрез военните формирования за контрол на 
придвижването, а където няма такива – чрез 
началника на гарата (пристанището, летище­
то, кораба) да извиква необходимата помощ.
Чл. 536. (1) При откачване на вагон от еше­
лона вследствие на техническа неизправност, 
а също и при принудително разтоварване на 
товара, началникът на караула е длъжен да 
състави акт в два екземпляра и да го завери 
при военните формирования за контрол на 
придвижването или началника на гарата, да 
назначи двама караулни за охрана на откаче­
ния вагон или разтоварения товар, да преда­
де на по-старшия от тях един екземпляр от 
акта, да го инструктира за реда на охраната 
и сдаването на товара в определения пункт, 
а също за реда за връщането във военното 
формирование и да осигури караулните с 
пари и храна.
(2) След пристигането в местоназначението 
началникът на караула връчва на получателя 
на товара срещу подпис втория екземпляр от 
акта за откачения вагон или за разтоварения 
товар.
Чл. 537. Забранява се на началника на 
караула да предава описа от охраняваните 
вагони (корабни помещения, летателни апа­
рати) на когото и да било с изключение на 
представителите на военните формирования 
за контрол на придвижването.
Чл. 538. Командирът на военното фор­
мирование – получател на товара, е длъжен: 
1. да осигури настаняването и почивката 
на личния състав от караула, а при необхо­
димост – и санитарната му обработка;
2. да осигури завръщането на караула в 
неговото военно формирование.